CELEX: 62012CB0156
Language: sk
Date: 2012-06-13 00:00:00
Title: Vec C-156/12: Uznesenie Súdneho dvora (šiesta komora) z  13. júna 2012 (návrh na začatie prejudiciálneho konania, ktorý podal Landesgericht Salzburg — Rakúsko) — GREP GmbH/Freitstaat Bayern (Článok 104 ods. 3 prvý pododsek rokovacieho poriadku — Charta základných práv Európskej únie — Článok 47 a článok 51 ods. 1 — Vykonanie práva Únie — Odvolanie proti rozhodnutiu, ktorým sa konštatuje vykonateľnosť rozhodnutia vydaného v inom členskom štáte a nariaďuje sa zaistenie — Účinná súdna ochrana — Právo na prístup k súdu — Právna pomoc — Vnútroštátna práva úprava nepriznávajúca právnu pomoc právnickým osobám)

6.10.2012   
            
            
               SK
            
            
               Úradný vestník Európskej únie
            
            
               C 303/9
            
         Uznesenie Súdneho dvora (šiesta komora) z 13. júna 2012 (návrh na začatie prejudiciálneho konania, ktorý podal Landesgericht Salzburg — Rakúsko) — GREP GmbH/Freitstaat Bayern
   (Vec C-156/12) (1)
   
   (Článok 104 ods. 3 prvý pododsek rokovacieho poriadku - Charta základných práv Európskej únie - Článok 47 a článok 51 ods. 1 - Vykonanie práva Únie - Odvolanie proti rozhodnutiu, ktorým sa konštatuje vykonateľnosť rozhodnutia vydaného v inom členskom štáte a nariaďuje sa zaistenie - Účinná súdna ochrana - Právo na prístup k súdu - Právna pomoc - Vnútroštátna práva úprava nepriznávajúca právnu pomoc právnickým osobám)
   2012/C 303/19
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landesgericht Salzburg
   
      Účastníci konania
   
   
      Žalobca: GREP GmbH
   
      Žalovaný: Freitstaat Bayern
   
      Predmet veci
   
   Návrh na začatie prejudiciálneho konania — Landesgericht Salzburg — Výklad článku 51 ods. 1 prvej vety a článku 47 Charty základných práv Európskej únie, ako aj subsidiárne článku 43 ods. 1 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42) a článku 6 ods. 1 Európskeho dohovoru o ochrane ľudských práv a základných slobôd — Rozsah pôsobnosti Charty základných práv Európskej únie — Konanie o výkone rozhodnutia vydaného v inom členskom štáte — Nárok na právnu pomoc — Prípustnosť vnútroštátnej právnej úpravy, ktorá tento nárok nepriznáva právnickým osobám
   
      Výrok
   
   Odvolanie podané podľa článku 43 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach s cieľom napadnúť rozhodnutie konštatujúce vykonateľnosť uznesenia o zaistení podľa článkov 38 až 42 tohto nariadenia a nariaďujúce zaistenie predstavuje vykonanie práva Únie v zmysle článku 51 Charty základných práv Európskej únie.
   Zásada účinnej súdnej ochrany tak, ako je upravená v článku 47 Charty základných práv Európskej únie, môže zahŕňať právo byť oslobodený od zaplatenia trov konania a/alebo odmeny za zastupovanie dlžných za získanie pomoci advokáta v rámci tohto odvolania.
   Je však úlohou vnútroštátneho súdu preskúmať, či podmienky priznania takejto pomoci predstavujú obmedzenie práva na prístup k súdom, ktoré zasahuje do tohto práva v jeho samotnej podstate, či smerujú k legitímnemu cieľu a či existuje rozumný vzťah proporcionality medzi použitými prostriedkami a sledovaným cieľom.
   V rámci tohto posúdenia môže vnútroštátny súd zohľadniť predmet sporu, rozumné šance žiadateľa na úspech, vážnosť veci, o ktorú mu ide, zložitosť uplatniteľného práva a konania, ako aj schopnosť tohto žiadateľa účinne brániť svoju vec. Na posúdenie proporcionality môže vnútroštátny súd okrem toho prihliadnuť na výšku preddavkov na trovy konania a neprekonateľnosť prekážky, ktorú prípadne predstavujú pre úspech na súde.
   Pokiaľ ide konkrétnejšie o právnické osoby, vnútroštátny súd môže prihliadnuť na jej situáciu. Môže tak zohľadniť najmä formu a ziskovú alebo neziskovú povahu dotknutej právnickej osoby, ako aj finančnú schopnosť jej spoločníkov alebo akcionárov a ich možnosť získať prostriedky nevyhnutné na podanie žaloby na súde.
   
      (1)  Ú. v. EÚ C 194, 30.6.2012.